**Juhend metsaühistutele Eesti Erametsaliidu PEFC grupisertifikaadi sisekontrollide läbiviimiseks**

Juhendis on kirjeldatud EEML PEFC grupisertifikaadi sisekontrollide valimi meetodid ja protseduurid.

* Metsaühistu viib sisekontrolle läbi, siis kui metsaühistu kaudu on EEML PEFC grupisertifikaadiga liitunud vähemalt 20 metsaomanikku.
* Metsaomanike, kelle metsamaa pindala ületab 1000 ha sisekontrolle viib läbi EEML kontrollüksus.
* Kui EEML PEFC grupisertifikaadiga on läbi metsaühistu liitunud vähem, kui 20 metsaomanikku viib sisekontrolle läbi EEML kontrollüksus.

**Sisekontrollid jagunevad:**

* Iga-aastased sisekontrollid
* Vajaduspõhised sisekontrollid
1. **Iga-aastased sisekontrollid**

Iga aastaselt kontrollitakse sisekontrolli raames vähemalt 20% grupi liikmetest.

**Juhuslik valim**

Juhuslik osakaal sisekontrolli valimist on vähemalt 25% olenemata riskipõhisest valimist.

**Riskipõhised sisekontrollid**

Riskipõhise sisekontrolli valimi osakaal on kuni 75%. Iga metsaomaniku lõplik riskitase saadakse nelja riskikategooria skooride summast.

|  |  |  |  |  |  |
| --- | --- | --- | --- | --- | --- |
|   | Pindala | Metsamajandamistööd | Sisekontrollide ja/või eelmiste auditite tulemused | Sisekontrollide ja/või eelmiste auditite valmisse sattumine | Riskitase |
| I grupp | < 500 ha | Rohkem kui 3 kalendriaastat tagasi | Mittevastavusi ja puudusi pole esinenud | Viimase 2 aasta jookusul | 1 (madal) |
| II grupp | 500 ha – 5000 ha | Viimase 2-3 kalendriaasta jooksul | On esinenud kuni 5 väikest mittevastavust | Valimis olnud sertifitseerimisperioodi jooksul | 3 (keskmine) |
| III grupp | > 5000 ha | Viimase kalendriaasta jooksul | On esinenud rohkem kui 5 väikest mittevastavust ja/või suuri mittevastavusi | Pole valimis olnud | 5 (kõrge) |

|  |  |
| --- | --- |
| Riskitase | Skoor  |
| Madal | Kuni 4 |
| Keskmine | 5 kuni 12 |
| Kõrge | 13 kuni 20 |

Vastavalt riskitasemele on valimi arvutamine riskivalimi osakaalust vastavalt riskitasemele:

|  |  |
| --- | --- |
| Riskitase | Osakaal  |
| Madal | Vähemalt 20% |
| Keskmine | Vähemalt 30% |
| Kõrge | Vähemalt 50% |

Riskipõhine valim võetakse riskitaseme skoori edetabeli alusel kõikide grupi liikmete seast, kui skoor on mitmetel metsaomanikul sama, siis tekib ülejäänud valim riskitasemes juhusliku valiku teel.

Peale riskipõhise valimi arvutamist viiakse läbi juhuslik valim 25% kõikidest metsaomanike seast kes riskipõhisest valimist välja jäid.

Iga-aastase sisekontrolli valimi viib läbi EEML kontrollüksus ning saadab valimis olevate metsaomanike nimed metsaühistule.

1. **Vajaduspõhised sisekontrollid**

Vajaduspõhised sisekontrollid toimuvad sellisel juhul kui kontrollüksus leiab, et see on vajalik. Näiteks kaebuste korral on kontrollüksusel põhjust läbi viia kontroll metsaomaniku üle, kelle kohta kaebus on esitatud ning tekib vajadus kontrollida grupi liikme vastavust standardi nõuetele. Vajaduspõhiseid kontrolle viib läbi EEML PEFC grupisertifikaadi kontrollüksus

**Kõikide sisekontrollide läbiviimiseks on võimalik rakendada kahte erisugust kontrolli meetodit.**

1. Dokumentide kontroll (edaspidi lihtsustatud kontroll)

2. Dokumentide kontroll koos metsamajanduslike tegevuste kontrolliga

**Lihtsustatud kontroll**

* Lihtsustatud kontrolli rakendatakse nende metsaomanike puhul, kes ei ole viimase kolme aasta jooksul teinud metsamajanduslikke töid (uuendusraied, hooldusraied, metsauuendus, metsamaaparandus jm metsamajanduslikud tööd), (olenemata metsaomaniku metsamaa suurusest).
* Kontrolli võib läbi viia e-kirja või telefoni teel.
* Lihtsustatud kontrolli puhul kontrollitakse vajadusel lisaks metsaomaniku ütlustele metsaregistrist, kas metsaomanikul on kehtivat raieteatist või aegunud raieteatisi.
* Metsamajanduslike tegevuste ülevaade küsitakse iga-aastaselt nendelt metsaomanikelt kes on sisekontrolli valimis.
* Lihtsustatud kontrolli puhul kontrollitakse järgnevaid dokumente:
* metsamajandamiskava(d);
* kaitstavate objektide kaitsekorralduskavad, -teatised ja eeskirjad (muinsus- ja looduskaitse objektid, VEP), kui neid esineb;
* vajadusel omandiõiguse dokumendid;
* lepingud jahindusorganisatsioonidega (kohalike jahiseltsidega);
* kaubamärgi kasutamine;
* ning vajadusel muid asjakohaseid dokumente, mis tulenevad PEFC Eesti jätkusuutliku metsamajandamise standardi nõuetest.

**Lihtsustatud sisekontrolli käigus antakse hinnang dokumentide vastavusele PEFC Eesti jätkusuutliku metsamajandamise standardi nõuetele.**

**Dokumentide kontroll koos metsamajanduslike tegevuste kontrolliga**

* Rakendatakse nende metsaomanike puhul, kes on viimase kolme aasta jooksul teinud metsamajanduslikke töid (uuendusraied, hooldusraied, metsauuendus, metsamaaparandus jm tööd). Kontroll koosneb kahest osast. Dokumentide kontroll ning vaatlus metsas ja/või istandikes;
* Kontrolli käigus kontrollitakse dokumente juhendis: „EEML PEFC grupisertifikaadi liikmete sisekontrolli käigus vajaminevad dokumendid“ kirjas olevaid dokumente;
* Metsamajanduslike tegevuste vaatluse käigus kontrollitakse:
* uuendusraieid
* hooldusraieid
* valikraieid
* trassiraieid
* raadamist
* Metsamaaparandust (uute teede ja kraavide ehitust, olemasolevate maaparandussüsteemide korrashoidu, teede ja kraavide rekonstrueerimist ja uuendamist);
* Metsauuendust (maapinna ettevalmistus, istutus, külv, looduslik uuenemine, kultuuride hooldus);
* Metsakahjustused sh ulukikahjustused;
* Erinevaid looduskaitse objekte (VEP, maastikukaitsealad, looduskaitsealad, üksikobjektid jmt);
* Pärandkultuuri objekte.
* Metsamajanduslike tegevuste ülevaade küsitakse iga-aastaselt nendelt metsaomanikelt kes on sisekontrolli valimis.

**Ühe metsaomaniku puhul tuleb vaadelda vähemalt kolme erisugust metsamajanduslikku tegevust ja objekti olenevalt metsaomaniku senisest tegevusest v.a juhul, kui objekte või tegevusi on vähem kui kolm.**

**Sisekontrolli käigus antakse hinnang tööde ning dokumentide vastavusele PEFC Eesti jätkusuutliku metsamajandamise standardi nõuetele ja PEFC kaubamärkide reeglitele – nõuetele.**

**Metsaomanike teavitamine sisekontrollidest**

Kõikide sisekontrollide läbiviimiseks lepib metsaühistu grupisertifikaadiga liitunud metsaomanikuga kokku sisekontrolli aja, koha ja ulatuse. Sisekontrolli aeg, koht ja metsaomaniku teavitamise aeg kontrollist märgitakse kontroll-lehele.

Peale sisekontrolle saadab kontrollüksus metsaomanikule sisekontrolli tulemused e-kirja teel. Mittevastavuste korral saadab kontrollüksus metsaomanikule mittevastavuste ja puuduste kõrvaldamise kava.